Suné wil haar as tandarts bekwaamSuné Steenkamp van Potchefstroom Gimnasium in Noordwes het agt onderskeidings – in Afrikaans, Engels, wiskunde, lewensoriëntering, fisiese wetenskappe, ingenieursgrafika en ontwerp, verbruikersstudies en rekenaartoepassingstegnologie – verwerf. Sy gaan tandheelkunde studeer aan die Universiteit van Pretoria. Haar sleutel tot sukses, reken sy, is haar oplettendheid – veral in die klas. Suné sê daar is baie invloedryke mense wat kenmerkende rolle in haar lewe gespeel het. Sy beskryf haarself as ŉ baie lojale mens, maar erken dat haar swakste eienskap is dat sy soms hardkoppig kan wees. “Ek het ŉ baie sterk wil en swig nie maklik voor groepsdruk nie.” Suné het deelgeneem aan die Eskom-wetenskapekspo, sy het hokkie vir haar skool gespeel en was haar hele hoërskoolloopbaan lank een van haar skool se tien top-presteerders. Wanneer sy nie voor die boeke sit nie geniet sy dit om televisie te kyk en tyd deur te bring met vriende en familie.